钦定古今图书集成/明伦汇编/氏族典/第052卷 > 《廖用贤尚友录》 > 韦总
## 钦定古今图书集成/明伦汇编/氏族典/第052卷 > 《廖用贤尚友录》 > 韦总

按《万姓统谱》，总字善会，聪敏好学，位骠骑大将军、开
府仪同三司、纳言、京兆尹。武帝戏聪曰：“卿师尹帝乡，
故当不以富贵威福乡里邪？”总乃正色对曰：“陛下擢
臣非分，窃谓已鉴愚诚，今奉严旨，便似未照丹赤，岂
可久忝此职，用疑圣虑。请解印绶，以避贤能。”帝大笑
曰：“前言戏之耳。”从武帝东征，总每率麾下，先驱陷阵，
“遂于并州战没，时年二十九。赠上大将军，追封河南
郡公，谥曰贞。